Malgrat tot, els matxs varen patir dificultats d'organització i finançament. El matx Kràmnik-Leko, llavors reanomenat "Campionat del món clàssic", no es va poder celebrar fins a les darreries de 2004 (i acabà en empat, de manera que en Kràmnik retingué el seu títol). Mentrestant, la FIDE mai no va realment fer res per organitzar el matx de Kaspàrov, ni contra el campió de la FIDE de 2002, Ponomariov, ni contra el campió de la FIDE de 2004, Kassimdjanov. En part a causa de la frustració que li generava aquesta situació, en Kaspàrov es va retirar dels escacs el 2005, quan, malgrat tot, encara era el número 1 del món.